CELEX: 32012R0308
Language: lt
Date: 2012-04-11 00:00:00
Title: 2012 m. balandžio 11 d. Komisijos įgyvendinimo reglamentas (ES) Nr. 308/2012, kuriuo iš dalies keičiama papildomo muito norma, taikoma produktams, išvardytiems Tarybos reglamento (EB) Nr. 673/2005, nustatančio papildomus importo muitus tam tikriems Jungtinių Amerikos Valstijų kilmės produktams, I priede

12.4.2012   
            
            
               LT
            
            
               Europos Sąjungos oficialusis leidinys
            
            
               L 102/5
            
         KOMISIJOS ĮGYVENDINIMO REGLAMENTAS (ES) Nr. 308/2012
   2012 m. balandžio 11 d.
   kuriuo iš dalies keičiama papildomo muito norma, taikoma produktams, išvardytiems Tarybos reglamento (EB) Nr. 673/2005, nustatančio papildomus importo muitus tam tikriems Jungtinių Amerikos Valstijų kilmės produktams, I priede
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. balandžio 25 d. Tarybos reglamentą (EB) Nr. 673/2005, nustatantį papildomus importo muitus tam tikriems Jungtinių Amerikos Valstijų kilmės produktams (1), ypač į jo 3 straipsnį,
   kadangi:
   
               (1)
            
            
               Jungtinėms Valstijoms nesuderinus Tolesnio dempingo ir subsidijų kompensacijų akto (toliau – TDSKA) su PPO susitarimais nustatytais įsipareigojimais, Reglamentu (EB) Nr. 673/2005 tam tikriems importuojamiems Jungtinių Amerikos Valstijų kilmės produktams nuo 2005 m. gegužės 1 d. nustatytas papildomas 15 % ad valorem muitas. Remdamasi PPO leidimu sustabdyti nuolaidų taikymą Jungtinėms Valstijoms, Komisija kasmet derina sustabdymo lygį su pagal TDSKA tuo metu Europos Sąjungai panaikintų arba sumažintų lengvatų lygiu;
            
         
               (2)
            
            
               TDSKA išlaidos pastaraisiais metais, apie kuriuos turima duomenų, yra susijusios su 2011 finansiniais metais (nuo 2010 m. spalio 1 d. iki 2011 m. rugsėjo 30 d.) surinktų antidempingo ir kompensacinių muitų paskirstymu. Remiantis Jungtinių Valstijų Muitinės ir sienų apsaugos tarnybos paskelbtais duomenimis, Europos Sąjungai padaryta lengvatų panaikinimo arba sumažinimo žala siekia 3 241 000 JAV dol.;
            
         
               (3)
            
            
               sumažėjo lengvatų panaikinimo arba sumažinimo ir dėl to – sustabdymo lygis. Tačiau Reglamento (EB) Nr. 673/2005 I priedo sąrašą papildant produktais ar juos pašalinant iš šio sąrašo neįmanoma suderinti sustabdymo lygio su panaikinimo arba sumažinimo lygiu. Todėl pagal to reglamento 3 straipsnio 1 dalies e punktą Komisija neturėtų keisti I priedo produktų sąrašo ir turėtų iš dalies pakeisti papildomo muito normą, kad sustabdymo lygis būtų suderintas su panaikinimo arba sumažinimo lygiu. Todėl I priede nurodyti trys produktai turėtų likti sąraše, o papildomo importo muito norma turėtų būti pakeista – turėtų būti nustatytas 6 % muitas;
            
         
               (4)
            
            
               papildomas 6 % ad valorem importo muitas, taikomas I priede išvardytiems iš Jungtinių Valstijų importuojamiems produktams, per vienus metus atitinka 3 241 000 JAV dol. neviršijančią prekybos vertę;
            
         
               (5)
            
            
               kad nebūtų vėluojama taikyti pakeistos normos papildomą importo muitą, šis įgyvendinimo reglamentas turėtų įsigalioti jo paskelbimo dieną;
            
         
               (6)
            
            
               šiame įgyvendinimo reglamente nustatytos priemonės atitinka Atsakomųjų prekybos veiksmų komiteto pateiktą nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 673/2005 I priede išvardytiems Jungtinės Amerikos Valstijos kilmės produktams nustatomas ad valorem muitas, papildantis pagal Tarybos reglamentą (EEB) Nr. 2913/92 (2) taikomus muito mokesčius.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2012 m. gegužės 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 11 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 110, 2005 4 30, p. 1.
   
      (2)  OL L 302, 1992 10 19, p. 1.
   
      I PRIEDAS
      Produktai, kuriems taikomi papildomi muitai, nurodomi aštuonių skaitmenų KN kodais. Produktų, klasifikuojamų priskiriant šiuos kodus, aprašymas pateikiamas 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1) su pakeitimais, padarytais Tarybos reglamentu (EB) Nr. 493/2005 (2), I priede.
      0710 40 00
      9003 19 30
      8705 10 00
      
         (1)  OL L 256, 1987 9 7, p. 1.
      
         (2)  OL L 82, 2005 3 31, p. 1.